Cyber-shot Brukerveiledning
Skriv ut
Hovedsiden > Forholdsregler/Om dette kameraet > Forholdsregler > Forholdsregler

## Forholdsregler

Sikkerhetskopi av internminne og minnekort
Om databasefiler
Ikke bruk/oppbevar kameraet på følgende steder
Om transportering
Om driftstemperaturer
Om kondens
Funksjoner som er innebygd i dette kameraet
Om kompatibilitet av bildedata
Om å spille av film på andre enheter
Merknader om skjermen og linsen

### Sikkerhetskopi av internminne og minnekort

Ikke slå av kameraet, ta ut batteriet eller ta ut minnekortet mens tilgangslampen lyser. Da kan nemlig data i internminnet eller minnekortet bli ødelagt. Pass på å ta en sikkerhetskopi for å ta vare på dataene dine.

### Om databasefiler

Når du setter et minnekort uten en databasefil inn i kameraet og slår på strømmen, blir en del av minnekortets kapasitet brukt til å opprette en databasefil. Det kan ta noe tid før du kan utføre neste operasjon.

### Ikke bruk/oppbevar kameraet på følgende steder

- På svært varme, kalde eller fuktige steder
  I enkelte situasjoner, for eksempel i en bil som står i solen, kan kamerahuset bli deformert. Dette kan føre til at kameraet slutter å virke som det skal.

- I direkte sollys eller i nærheten av en ovn

Kamerahuset kan bli misfarget eller deformert, og dette kan føre til at kameraet ikke lenger fungerer som det skal.

- På et sted som er utsatt for vuggende bevegelser

- I nærheten av sterke magnetfelt

- På sandete eller støvete steder
  Vær forsiktig så det ikke kommer sand eller støv inn i kameraet. Dette kan få kameraet til å slutte å virke som det skal, og i enkelte tilfeller vil det kunne oppstå feil som ikke kan repareres.

### Om transportering

Ikke sett deg i en stol eller på et annet sted med kameraet i baklommen på bukser eller skjørt, da dette kan føre til skader på kameraet.

### Om driftstemperaturer

Kameraet ditt er konstruert for bruk ved temperaturer mellom 0°C og 40°C. Fotografering på svært kalde eller varme steder som avviker fra dette temperaturintervallet, anbefales ikke.

### Om kondens

- Hvis kameraet bringes direkte fra et kaldt til et varmt sted, kan fuktighet kondensere inne i og utenpå kameraet. Denne kondensen kan få kameraet til å slutte å virke som det skal.

- Ved kondensdannelse må du slå av kameraet og vente ca. en time til kondensen har fordampet. Merk at om du forsøker å fotografere med kondens i linsen, vil du ikke få klare bilder.

### Funksjoner som er innebygd i dette kameraet

- Denne brukerhåndboken tar for seg alle funksjonene i enheter som er eller ikke er kompatible med TransferJet, enheter som er kompatible med 1080 60i og enheter som er kompatible med 1080 50i.

For å kontrollere om kameraet ditt støtter TransferJet-funksjonen og om det er en 1080 60i-kompatibel enhet eller 1080 50i-kompatibel enhet, kan du se etter følgende merker på bunnen av kameraet.
TransferJet-innstillinger: (TransferJet)
1080 60i-innstillinger: 60i
1080 50i-innstillinger: 50i

- Ikke se på 3D-bilder som er tatt med dette kameraet i lengre tid på 3D-kompatible skjermer.

- Ser du på 3D-bilder som er tatt med dette kameraet på en 3D-kompatibel skjerm, vil du kunne oppleve ubehag i form av anstrengte øyne, tretthet eller kvalme. For å unngå slike symptomer anbefaler vi at du tar regelmessige pauser.
  Du må imidlertid selv finne ut hvor lange og hyppige disse pausene bør være, da det vil variere fra person til person. Opplever du en eller annen form for ubehag, må du slutte å se på 3D-bilder til du føler deg bedre, og oppsøke lege ved behov. Slå også opp i bruksanvisningen som fulgte med enheten eller programvaren du har koblet til eller bruker med dette kameraet.

Vær oppmerksom på at synet hos et barn ikke er ferdig utviklet (særlig hos barn under 6-årsalder). Oppsøk barnelege eller øyelege før du lar barnet ditt se på 3D-bilder, og sørg for at barnet tar hensyn til forholdsreglene over når han/hun ser på slike bilder.

### Om kompatibilitet av bildedata

- Kameraet samsvarer med den universelle standarden DCF (Design rule for Camera File system) fra JEITA (Japan Electronics and Information Technology Industries Association).

- Sony garanterer ikke at kameraet vil kunne spille av bilder som er tatt opp eller redigert med annet utstyr, eller at annet utstyr vil kunne spille av bilder som er tatt med kameraet.

### Om å spille av film på andre enheter

- Dette kameraet bruker MPEG-4 AVC/H.264 High Profile til opptak i AVCHD-format. Film som er tatt opp i AVCHD-format med dette kameraet kan ikke spilles av på følgende enheter.

- Andre enheter som er kompatible med AVCHD-formatet, som ikke støtter høyprofil

- Enheter som er inkompatible med AVCHD-formatet

Dette kameraet bruker også MPEG-4 AVC/H.264 Main Profile til opptak i MP4-format. Dette er grunnen til at film som er tatt opp i MP4-format med dette kameraet ikke kan spilles av på andre enheter enn de som støtter MPEG-4 AVC/H.264.

- Plater med HD-bildekvalitet kan kun spilles av på avspillingsenheter for AVCHD-format. En DVD-spiller eller en DVD-opptaker kan ikke spille av en plate som er tatt opp med HD-bildekvalitet, fordi de ikke er kompatible med AVCHD-formatet. Hvis du setter en HD-bildekvalitetsplate som er tatt opp i AVCHD-format inn i en DVD-spiller eller DVD-opptaker, vil du kanskje ikke kunne løse ut platen.

### Merknader om skjermen og linsen

- Skjermen er utviklet ved hjelp av avansert presisjonsteknologi som sikrer at over 99,99 prosent av pikslene er aktivt i bruk. Du vil imidlertid kunne oppleve at enkelte små mørke og/eller lyse (hvite, røde, blå eller grønne) punkter vises på skjermen. Disse punktene er en normal følge av produksjonsprosessen og påvirker ikke opptaket.

- Hvis det kommer vanndråper eller annen væske på skjermen, må du umiddelbart tørke av skjermen med en myk klut. Hvis væske blir værende på skjermen, kan dette føre til redusert kvalitet og feil.

- Hvis skjermen eksponeres for direkte sollys over lengre tid, kan dette føre til feil. Vær forsiktig med å legge kameraet i nærheten av vinduer eller utendørs.

- Du må ikke trykke noe mot skjermen. Dette kan føre til at skjermen blir misfarget eller slutter å fungere som den skal.

- I miljøer med lav temperatur kan bilder bli hengende igjen på skjermen. Dette er ikke feil.

- Ikke slå borti noe med den bevegelige objektivet, og ikke bruk makt på den.

Til toppen